钦定古今图书集成/明伦汇编/家范典/第001卷 > 《易经》 > 《序卦传下》
## 钦定古今图书集成/明伦汇编/家范典/第001卷 > 《易经》 > 《序卦传下》

有天地然后有万物，有万物然后有男女，有男女然
后有夫妇，有夫妇然后有父子，有父子然后有君臣，
有君臣然后有上下，有上下然后“礼义有所错。”

〈大全〉临川吴氏曰：先言天地、万物、男女者，有夫妇之所由也；后言父子、君臣、上下者，有夫妇之所致也。有夫妇则其所生为父子。“由家而国，虽非父子，而君尊臣卑之分如父子也；由国而天下，虽非君臣，而上贵下贱之分如君臣也。礼义所以分别尊卑贵贱之等。”错，犹置也。《乾坤咸》不出卦名者，以其为上下篇之首卦，特别异之。